Zápisnica zo zasadnutia Rady školy pri Materskej škole, Sásovská cesta 21, Banská Bystrica konaného dňa 28.05.2026

Prítomní:  podľa prezenčnej listiny
Miesto konania: Materská škola, Sásovská cesta 21, Banská Bystrica
Program:
1. Privítanie a schválenie programu
2. Predstavenie doplnených členov rady školy
3. Schválenie Štatútu rady školy
4. Určenie členov výberovej komisie
5. Uznesenie
6. Záver

1. Privítanie
Predsedníčka rady školy Ing. Lucia Rendlová otvorila zasadnutie, privítala prítomných členov Rady školy a oboznámila ich s programom zasadnutia. 
2. Predstavenie doplneného člena rady školy
Predsedníčka rady školy privítala nových  členov, ktorí boli zvolení v doplňujúcich voľbách, dňa 22.05.2026 za zákonných zástupcov detí, Mgr. Barboru Majerskú, za zamestnancov školy, Katarínu Dlhopolcovú, Mgr. Veroniku Buvalovú,  Mgr. Vladimíru Ilkaničovú, ktoré Mestské zastupiteľstvo v Banskej Bystrici dňa 28. 4. 2026 uznesením delegovalo ako zástupcu zriaďovateľa do Rady školy pri Materskej škole Sásovská cesta 21, BB do konca funkčného obdobia Rady školy, ktoré končí 31. 10. 2028. 
3. Schválenie Štatútu Rady školy
Predsedníčka predstavila Štatút rady školy - jeho úlohy, pôsobnosť, voľba členov, voľba riaditeľa, práva a povinnosti členov a predsedu, zánik členstva, rokovanie a rozhodovanie, vzťahy so zriaďovateľom, finančné zabezpečenie, archivácia. Požiadala o diskusiu k návrhu nového Štatútu rady školy. Po krátkej diskusii požiadala prítomných o schválenie navrhovaného štatútu. Členovia Rady školy jednohlasne schválili znenie nového štatútu Rady školy. 
4. Určenie členov výberovej komisie 
Predsedníčka rady školy informovala prítomných, že sa dňa 23. 6. 2026 v budove Mestského úradu o 15.00 h uskutoční výberové konanie na obsadenie funkcie riaditeľky Materskej školy Sásovská cesta 21, Banská Bystrica. Členmi výberovej komisie budú 6 členovia rady školy,  dvaja členovia za zákonných zástupcov detí, dvaja členovia za zamestnancov školy, dvaja delegovaní zástupcovia zriaďovateľa, ktorí nie sú členmi rady školy, jeden zástupca Regionálneho úradu školskej správy v Banskej Bystrici. 
Členovia rady školy na svojom zasadnutí formou dohody rozhodli o členoch do výberovej komisie.
Rada školy vzala uvedené skutočnosti na vedomie a poverila predsedníčku Rady školy zabezpečením ďalších úkonov súvisiacich s organizáciou výberového konania.                                                                
5. Uznesenie č. 1/2026
Rada školy pri Materskej škole Sásovská cesta 21, Banská Bystrica prijala na svojom zasadnutí nasledovné uznesenie, ktorým schvaľuje:
1. Štatút Rady školy, platný od 28. 05. 2026.

2. Určenie členov do výberovej komisie:

· Mgr., Lucia Rendlová, za kategóriu zákonných zástupcov detí, predseda rady školy, ktorý je zároveň predsedom výberovej komisie,
· za kategóriu zákonných zástupcov detí, Petra Vandová
·  za kategóriu zriaďovateľa, Mgr. Veronika Buvalová
·  za kategóriu zriaďovateľa, Mgr. Vladimíra Ilkaničová
·  za kategóriu zamestnancov, Bc. Monika Ďurčáková
·  za kategóriu zamestnancov,  Katarína  Dlhopolcová

3. Ukladá predsedovi rady školy odovzdať zriaďovateľovi Zápisnicu zo zasadnutia rady školy a zabezpečiť jej zverejnenie na webovom sídle školy.

Uznesenie bolo schválené všetkými prítomnými členmi rady školy.                                                  

6. Záver
Predsedníčka rady školy poďakovala všetkým prítomným za účasť a ukončila zasadnutie.


Zapísala: Mgr. Lucia Rendlová

V Banskej Bystrici dňa 28. 5. 2026


                                                                         Mgr. Lucia Rendlová
                                                                       predseda rady škol

Prezenčná listina
zo zasadnutia Rady školy pri Materskej škole, Sásovská cesta 21, Banská Bystrica
konaného dňa 28 . 05. 2026

Mgr. Lucia Rendlová, predseda rady školy                         .............................................
Mgr. Martin Dovčiak, člen rady školy                                  .............................................
Mgr. Barbora Majerská, člen rady školy                           ............................................
Petra Vandová, člen rady školy                                              .............................................
Bc. Monika Ďurčáková, člen rady školy                            ..............................................
Katarína Dlhopolcová , člen rady školy                               .............................................
Daniela Valková, člen rady školy                                         ................................................
PaedDr. Miroslava Komorová, člen rady školy                  ..............................................
Mgr. Veronika Buvalová, člen rady školy                          ...............................................
Mgr. Vladimíra Ilkaničová, člen rady školy                       .................................................
Ing. Michal Škantár, člen rady školy                                    ...............................................
